BOSNA I HERCEGOVINA

FEDERACIJA BOSNE I HERCEGOVINE

ZENIČKO-DOBOJSKI KANTON

GRAD VISOKO

**JU ZA PREDŠKOLSKI ODGOJ I OBRAZOVANJE VISOKO**

**DONJE ROSULJE BB, VISOKO**

Broj: 04-161/25

Datum:11.06.2025

Na osnovu Zakona o radu (br. 26/16, 89/18, 23/20 - odluka Ustavnog Suda, 49/21, 44/22 i 39/24), Zakona o predškolskom odgoju i obrazovanju član 32. („Službene novine Zeničko-dobojskog kantona“, broj 7/10), Pedagoških standarda i normativa („Službene novine Zeničko-dobojskog kantona“, broj 2/11) ,Uredbe o postupku prijema u radni odnos u javnom sektoru u Zeničko-Dobojskom kantonu („Službene novine Ze-Do kantona“, broj: 8/19), Pravila JU za predškolski odgoj i obrazovanje Visoko (br.04-160/16 od 15.07.2016), Pravilnika o postupku prijema radnika u radni odnos u JU za predškolski odgoj i obrazovanje Visoko ( br. 04-76/24 od 13.03.2024.), Pravilnika o unutrašnjoj organizaciji i sistematizaciji poslova i radnih zadataka ( br.04-325/23 od 13.07.2023; br.04-145/24 od 09.04.24; br.04-133/24 od 06.12.2024; br.04-139-a/25 od 07.05.2025) Saglasnosti Osnivača br. 01/1-02-994/25 od 04.06.2025 i Odluke Upravnog odbora Javne ustanove za predškolski odgoj i obrazovanje Visoko 04-149/25 od 21.05.2025 o raspisivanju Javnog oglasa, Upravni odbor JU za predškolski odgoj i obrazovanje Visoko raspisuje:

**JAVNI OGLAS**

**za popunu radnih mjesta u JU za predškolski odgoj i obrazovanje Visoko na određeno vrijeme**

I

Raspisuje se Javni oglas za radno mjesto :

1. Asistent – 1 kandidat, na period od 01.09.2025. do 31.08.2026.god,
2. Prof. predškolskog odgoja i obrazovanja /Odgajateljica u vrtićkoj grupi -3 kandidata, na period od 01.09.2025. do 31.08.2026.god, za rad u vrtiću
3. Spremačica – 1 kandidat, na period od 01.09.2025. do 31.08.2026.god,
4. Kuhar -1 kandidat, na period od 01.09.2025. do 31.08.2026. god.
5. Administrativni radnik – 1 kandidat, na period od 01.09.2025. do 31.08.2026. god.

II

**Opis poslova za radno mjesto 1. :**

Asistent

* Učestvuje u preuzimanju djece od roditelja,
* Učestvuje u organizovanom hranjenju djece, odnosno učestvuje u organizovanom vođenju djece na objed i prati objedovanje,
* Učestvuje u nadziranju i predlaganju mjera za poboljšanje sanitarno- higijenskih uslova u Ustanovi,
* Učestvuje u preduzimanju mjera za poboljšanje higijene prostorije gdje djeca borave,
* Brine se o održavanju lične higijene djece,
* Preduzima odgovarajuće mjere za poboljšanje zdravstvenih uslova djece,
* Učestvuje u vođenju evidencija o boravku djece i dostavljanju mjesečnih izvještaja u upravu vrtića na obračun,
* Učestvuje u slobodnim aktivnostima igre i zabave,
* Učestvuje u izradi sredstava za rad i igračaka,
* Učestvuje u realizaciji programskih zadataka usmjerenih zanimanja i slobodnih aktivnosti,
* Učestvuje u rekreaciji i dnevnom odmoru djece,
* Učestvuje u priprema i predaji djece roditeljima,
* Učestvuje u brizi o estetskom izgledu radnih i zajedničkih prostorija za djecu u saradnji sa stručnim radnicima,
* Učestvuje u vođenju djece, na kulturne i javne priredbe i izložbe,
* Saradnja sa pedagogom – psihologom , logopedom,surdoaudiolog i ostalim stručnim saradnicima
* Učestvuje u vođenju evidencije o djeci koja imaju poteškoće u učenju i učešću, te u izradi edukativnih prilagođenih programa za djecu koja imaju poteškoće u učenju i učešću,
* Saradnja i pedagoško – savjetodavni rad sa djecom sa posebnim osvrtom na djecu iz nepotpunih porodica, djecu sa različitim oblicima neprihvatljivog ponašanja, rad na prilagođavanju vrtićke sredine, uspješnijoj socijalnoj integraciji djece sa neprihvatljivim oblicima ponašanja,
* Obavlja individualan rad sa djecom,
* Obavlja i druge poslove po nalogu direktora/ice Ustanove.

Iznos osnovne plate za radno mjesto 1. - 1.210,00KM

**Opis poslova za radno mjesto 2. :**

Odgajatelj u vrtiću

* Neposredno odgojno – obrazovni rad sa djecom
* Pripreme za odgojno – obrazovni rad
* Individualno stručno usavršavanje
* Saradnja sa roditeljima
* Saradnja sa pedagogom – psihologom i ostalim stručnim saradnicima
* Rad u okviru društvene i kulturne djelatnosti
* Rad na pedagoškoj dokumentaciji
* Uvođenje inovacija, savremenih oblika i metoda izrade didaktičkih sredstava
* Brine o estetskom izgledu radnih i zajedničkih prostorija za djecu
* Ostali poslovi po potrebi

Iznos osnovne plate za radno mjesto 2. – 1.310,00 KM

**Opis poslova za radno mjesto 3. :**

Spremačica:

* Održava higijenu prostorija gdje borave djeca i mokrih čvorova,
* Pomaže djeci pri održavanju lične higijene, higijene igračaka i drugih predmeta sa kojima djeca dolaze u dodir,
* Pomaže djeci pri oblačenju i pripremi ležaljki za spavanje i raspremanje, brine za inventar, posprema ležaljke i presvlači posteljinu,
* Obavlja generalno spremanje prostorija, namještaja i opreme,
* Vodi računa o čistoći kancelarija,
* Radi na čišćenju i uređenju dvorišta u saradnji sa domarom,
* Pomaže pri istovaru i skladištenju robe,
* Vodi računa o pravilnoj upotrebi sredstava za rad i sredstava za održavanje higijene, te o racionalnoj upotrebi istih,
* Ostali poslovi po potrebi .

Iznos osnovne plate za radno mjesto 3. - 1.075,00 KM

**Opis poslova za radno mjesto 4. :**

Kuhar

* Poslovi organizacije rada u kuhinji,
* Sudjelovanje u sastavljanju jelovnika,
* Poslovi pripreme obroka u svim fazama pri kuhanju,
* Priprema hrane za djecu s posebnim prehrambenim potrebama,
* Svakodnevno održavanje higijena i čistoće kuhinje,
* Osposobljavanje za higijenski minimum i rad na siguran način,
* Ostali poslovi po potrebi .

Iznos osnovne plate za radno mjesto 4. – 1.110,00 KM

**Opis poslova za radno mjesto 5:**

* Priprema i pregled ugovora (ugovori o radu, nabavke, saradnje s drugim institucijama).
* Praćenje i primjena zakonskih propisa (Zakon o predškolskom odgoju i obrazovanju, Zakon o radu, Zakon o javnim nabavkama itd.).
* Zastupanje ustanove pred sudovima ili drugim institucijama, ukoliko je za to ovlašten.
* Davanje pravnih mišljenja i savjeta upravi ustanove.
* Vođenje kadrovskih dosijea i ugovora zaposlenih.
* Praćenje zakonodavstva iz oblasti radnih odnosa i zaštite na radu.
* Učestvovanje u disciplinskim postupcima ili procesima zapošljavanja.
* Pisanje dopisa, rješenja i internih akata.
* Komunikacija s nadležnim ministarstvima, općinskim organima i inspekcijama.
* Priprema dokumentacije za tendere i javne nabavke.
* Članstvo u internim komisijama (disciplinske, žalbene, komisije za nabavku itd.).
* Praćenje zakonitosti rada ustanove i postupaka.
* Obavlja i druge poslove po nalogu direktora/ice Ustanove.

Iznos osnovne plate za radno mjesto 5. – 1.310,00 KM

Uz potpisanu prijavu **KANDIDATI KOJI SE PRIJAVLJUJU ZA POZICIJU 1** su dužni dostaviti i dokaze o ispunjavanju opštih uslova propisanih Zakonom o radu i Zakonom o predškolskom odgoju i obrazovanju(orginal ili ovjerena kopija dokumenata ne starija od 6 mjeseci):

1. Kraću biografiju
2. Diplomu o završenoj školskoj spremi (VSS/VŠ/SSS - Zdravstveni fakultet/srednja medicinska),
3. Dokaz o radnom iskustvu nakon sticanja diplome na poslovima za koje se kandidat prijavljuje – minimalno 6 mjeseci radnog iskustva
4. Uvjerenje o državljanstvu,
5. Uvjerenje o nekažnjavanju,
6. Izvod iz matične knjige rođenih,
7. Sanitarna knjižica,
8. Ljekarsko uvjerenje,
9. Ukoliko je kandidat ratni vojni invalid, demobilizirani branilac ili član porodice šehida, poginulog, umrlog, nestalog branioca dostavit će dokaz nadležne institucije, kojom potvrđuje gore navedeni status.

**Dokumente pod tačkom 5. tačkom 7. i tačkom 8. kandidat dostavlja po izvršenom izboru ,a prije stupanja u radni odnos.**

**Dokaze pod tačkom 9. kandidat dostavlja ukoliko pripada navedenoj kategoriji.**

Uz potpisanu prijavu, kandidati **KOJI SE PRIJAVLJUJU ZA POZICIJU 2** su dužni dostaviti dokaze o ispunjavanju opštih uslova propisanih Zakonom o predškolskom odgoju i obrazovanju (orginal ili ovjerena kopija dokumenata ne starija od 6 mjeseci):

1. Kraću biografiju
2. Diplomu o završenoj školskoj spremi (VSS-pedagoški fakultet , profesor predškolskog odgoja i obrazovanja, Bakaleaurat/Bachelor predškolskog odgoja i obrazovanja ili VŠ- pedagoški fakultet, nastavnik predškolskog odgoja i obrazovanja),
3. Dokaz o položenom stručnom ispitu za samostalan odgojno –obrazovni rad,
4. Dokaz o radnom iskustvu nakon sticanja diplome na poslovima za koje se kandidat prijavljuje- minimalno 1 godina,
5. Uvjerenje o državljanstvu,
6. Uvjerenje o nekažnjavanju,
7. Izvod iz matične knjige rođenih,
8. Sanitarna knjižica,
9. Ljekarsko uvjerenje,
10. Ukoliko je kandidat ratni vojni invalid, demobilizirani branilac ili član porodice šehida, poginulog, umrlog, nestalog branioca dostavit će dokaz nadležne institucije, kojom potvrđuje gore navedeni status.

**Dokumente pod tačkom 6., 8., i tačkom 9. kandidat dostavlja po izvršenom izboru ,a prije stupanja u radni odnos.**

**Dokaze pod tačkom 10. kandidat dostavlja ukoliko pripada navedenoj kategoriji.**

Uz potpisanu prijavu **KANDIDATI KOJI SE PRIJAVLJUJU ZA POZICIJU 3 i 4** su dužni dostaviti i dokaze o ispunjavanju opštih uslova propisanih Zakonom o radu i Zakonom o predškolskom odgoju i obrazovanju(orginal ili ovjerna kopija dokumenata ne starija od 6 mjeseci):

1. Diplomu o završenoj školskoj spremi

(SSS – minimalno III stepen za poziciju 3.; SSS-minimalno III stepen -kuharskog smjera za poziciju 4.),

1. Uvjerenje o državljanstvu,
2. Uvjerenje o ne kažnjavanju ,
3. Izvod iz matične knjige rođenih,
4. Ljekarsko uvjerenje,
5. Sanitarna knjižica,
6. Dokaz o radnom iskustvu sa najmanje 6 mjeseci rada nakon sticanja diplome na poslovima za koje se kandidat prijavljuje, - **za poziciju 4- Kuhar**/ica;
7. Ukoliko je kandidat ratni vojni invalid, demobilizirani branilac ili član porodice šehida, poginulog, umrlog, nestalog branioca dostavit će dokaz nadležne institucije, kojom potvrđuje gore navedeni status.

**Dokumente pod tačkom 3. i tačkom 5. i tačkom 6., kandidat dostavlja po izvršenom izboru, a prije stupanja u radni odnos.**

**Dokaze pod tačkom 8. kandidat dostavlja ukoliko pripada navedenoj kategoriji.**

Uz potpisanu prijavu, kandidati **KOJI SE PRIJAVLJUJU ZA POZICIJU 5** su dužni dostaviti dokaze o ispunjavanju opštih uslova propisanih Zakonom o radu i Zakonom o predškolskom odgoju i obrazovanju (orginal ili ovjerena kopija dokumenata ne starija od 6 mjeseci):

1. Kraću biografiju
2. Diplomu o završenoj školskoj spremi (VSS/VŠ , dipl. pravnik, Bakaleaurat/Bachelor prava, VSS pravne struke ili ciklus visoko obrazovanje , I,II ili III ciklusa bolonjskog sistema školovanja- najmanje 180 ETCS bodova pravne struke),
3. Dokaz o radnom iskustvu – minimalno 1 godina radnog iskustva
4. Uvjerenje o državljanstvu,
5. Uvjerenje o nekažnjavanju,
6. Izvod iz matične knjige rođenih,
7. Sanitarna knjižica,
8. Ljekarsko uvjerenje,
9. Ukoliko je kandidat ratni vojni invalid, demobilizirani branilac ili član porodice šehida, poginulog, umrlog, nestalog branioca dostavit će dokaz nadležne institucije, kojom potvrđuje gore navedeni status.

**Dokumente pod tačkom 5. tačkom 7. i tačkom 8. kandidat dostavlja po izvršenom izboru ,a prije stupanja u radni odnos.**

**Dokaze pod tačkom 9. kandidat dostavlja ukoliko pripada navedenoj kategoriji.**

***Ukoliko se kandidat prijavljuje na dvije ili više pozicija dokaze dostavlja u jednoj zatvorenoj koverti uz obaveznu naznaku NA KOVERTI I U PRIJAVI za koje pozicije se prijavljuje.***

III

Napomena:

- Kao dokaz o radnom iskustvu kandidati dostavljaju Potvrdu/Uvjerenje o dužini trajanja radnog iskustva izdata od nadležne institucije (Poreske uprave, PIO/MIO),

- Za pozicije broj 1,2 i 5 sa kandidatima koji ispunjavaju uslove iz Javnog oglasa bit će obavljen stručni ispit i intervju a za kandidate koji ispunjavaju uslove iz Javnog oglasa za pozicije 3 i 4 bit će obavljen intervju, kao i kandidati za poziciju 1 ukoliko je kandidat sa završenom SSS.

- Svi kandidati su dužni dostaviti svojeručno potpisanu prijavu uz obavezno navođenje kategorije na koju se prijavljuju, adresu, broj telefona i mail adresu.

- Literatura iz koje će biti pitanja za stručni ispit za poziciju 1 za kandidate sa VSS/VŠ su:

1. *Zakona o predškolskom odgoju i obrazovanju („Službene novine Zeničko-dobojskog kantona“, broj 7/10),*
2. *Pedagoški standardi i normativi („Službene novine Zeničko-dobojskog kantona“, broj 2/11)*

- Literatura iz koje će biti pitanja za stručni ispit za poziciju 2 su:

*1.Metodika vaspitno –obrazovnog rada, autor dr. Emil Kamenov*

*2. Zakona o predškolskom odgoju i obrazovanju („Službene novine Zeničko-dobojskog kantona“, broj 7/10),*

*3.Pedagoški standardi i normativi („Službene novine Zeničko-dobojskog kantona“, broj 2/11)*

- Literatura iz koje će biti pitanja za stučni ispit za poziciju 5 za kandidate sa VSS/VŠ su:

* + - 1. *Zakona o predškolskom odgoju i obrazovanju („Službene novine Zeničko-dobojskog kantona“, broj 7/10),*
      2. Zakon o radu
      3. Zakon o zaštiti ličnih podataka
      4. Zakon o javnim nabavkama BiH

Sa kandidatima koji polože stručni ispit obaviti će se intervju provjere i kompetencijske vještine, a o vremenu održavanja intervjua, isti će biti blagovremeno obavješteni, telefonskiili putem e- maila.

Svi kandidati trebaju biti upoznati sa Procedurama za početak rada predškolskih ustanova- vodič za unapređenje sigurnosti u vrtićima- izdanim od strane Instituta za zdravlje i sigurnost hrane Zenica. Izabrani kandidati sa kojima se namjerava zaključiti Ugovor o radu dužni su dostaviti ljekarsko uvjerenje i uvjerenje o nekažnjavanju do početka stupanja u radni odnos.

- Probni rad nije predviđen .

- Telefon na koji se mogu dobiti dodatne informacije je 032/737-699.

Intervju je obavezan za sve kandidate, stručni ispit i intervju (u skladu sa pozicijama na koje se kandidat prijavljuje) , ukoliko kandidati ne pristupe zakazanom stručnom ispitu i/ili intervju smatraće se da su odustali.

IV

Svi dokumenti moraju biti originali ili ovjerene kopije ne starije od 6 mjeseca.

V

- Lični podaci o podnosiocima prijava su tajni i mogu se prikupljati i obrađivati samo u skladu sa Zakonom o zaštiti ličnih podataka BiH (Sl. glasnik BiH, broj 49/06, 76/11 i 89/11).

VI

Javni oglas ostaje otvoren osam (8) dana od dana objavljivanja u dnevnom listu Oslobođenje (od 11.06.2025 do 19.06.2025)*,* Web stranici grada Visoko, JU Služba za zapošljavenje ZDK *. Krajnji datum predaje Prijave na Javni oglas je 19.06.2025. god.*

Prijave sa potrebnom dokumentacijom dostaviti u JU za predškolski odgoj i obrazovanje Visoko, u zatvorenoj koverti na adresu:

*JU za predškolski odgoj i obrazovanje Visoko*

*Donje Rosulje bb, Visoko*

*Sa naznakom:*

*„Prijava na Javni oglas za radno mjesto na koju se kandidat prijavljuje.*

VII

Nepotpune, neuredne i neblagovremene prijave neće biti uzete u razmatranje. JU za predškolski odgoj i obrazovanje Visoko nije u obavezi vraćanja dostavljene dokumentacije.

UPRAVNI ODBOR JU ZA PREDŠKOLSKI

ODGOJ I OBRAZOVANJE VISOKO